钦定古今图书集成/明伦汇编/闺媛典/第103卷 > 皇清九 > 张联标妾傅氏
## 钦定古今图书集成/明伦汇编/闺媛典/第103卷 > 皇清九 > 张联标妾傅氏

按《泰顺县志》：傅氏，知县张联标妾。年少有异姿，从标令罗阳，时流寇馀孽未殄，突陷邑城，知县被执死之。氏被拘于贼营中。贼令小卒百计诱之，不从。一夕，拥至渠前，令诸贼环刃以待。诘其死与生孰愿，氏愿死久无异词，延颈就戮。渠知不屈，遂缳其首，槁葬城东。